Riċetta ta' Wayne Cutajar / Crafted Foods Ingredjenti Tagħmel 4 250g lewż inkaljat 100g zokkor 100g zokkor ismar 200g dqiq plain 75g għasel 2 kuċċarini ilma 2 kuċċarini ilma żahar 1 qoxra maħkuka ta' lumija 1 qoxra maħkuka ta' larinġa 1 qoxra maħkuka ta' mandolina 1 kuċċarina msiemer tal-qronfol maħkuk nofs kuċċarina kannella 4 folji karti tal-ostji Għal wiċċ għasel lewż imfarrak Metodu Għaqqad flimkien id-dqiq, iz-zokkor, l-imsiemer tal-qronfol mitħun, il-kannella u l-qxur tal-tal-lumija, larinġa u mandolina. Ħawwad tajjeb. Fl-aħħar żid il-lewż imfarrak. Ħawwad kollox b'idejk. Żid l-għasel, l-ilma żahar u l-ilma u erġa' ħawwad b'idejk. Aħdem l-għaġina bil-mod fuq mejda bid-dqiq imferrex fuqha. Bil-lembuba ifrex l-għaġina għal wisa' ta' dijametru ta' 5ċm. Qatta' l-għaġina f'4 biċċiet indaqs. Iċċattja b'idejk u poġġi fuq pjanċa tal-forn fuq 2 karti tal-ostji. Aħmi f'forn diġà msaħħan għal 180 ̊Ċ għal 12-15-minuta. Ħallihom jiksħu għal 15-il minuta, ippinzella bl-għasel u żejjen il-wiċċ bil-lewż imfarrak. Kwareżimal. Ritratt: Wayne Cutajar / Crafted Foods